b'\n_START_ARTICLE_\nAri Ainasoja\n_START_PARAGRAPH_\nAri Ainasoja (s. 14. tammikuuta 1957 Turku) on suomalainen muusikko. H\xc3\xa4n on valmistunut musiikin maisteriksi Sibelius-Akatemiasta vuonna 1989. H\xc3\xa4n on kontrabasisti, s\xc3\xa4hk\xc3\xb6basisti ja laulaja, s\xc3\xa4velt\xc3\xa4j\xc3\xa4, sanoittaja, tuottaja, kuoronjohtaja ja \xc3\xa4\xc3\xa4nitt\xc3\xa4j\xc3\xa4. H\xc3\xa4n toimii nykyisin Suopellon koulun musiikin opettajana._NEWLINE_Basisti\xc2\xa0 alkoi sukkuloida 1970-luvun alkupuolella useissa b\xc3\xa4ndeiss\xc3\xa4 tyylien vaihdellessa rock & rollista jazziin ja iskelm\xc3\xa4\xc3\xa4n. Yhtyeit\xc3\xa4, joissa h\xc3\xa4n oli mukana, olivat muun muassa Cruisin, Turku Bigband ja Anu. Freelancer-s\xc3\xa4est\xc3\xa4j\xc3\xa4n\xc3\xa4 h\xc3\xa4n on toiminut muun muassa Annikki T\xc3\xa4hdelle, Tapio Rautavaaralle, Irwin Goodmanille, Matille ja Tepolle sek\xc3\xa4 Anneli Saaristolle._NEWLINE_"Beavers Hard Rock Circus" oli aikansa mahtavimpia rock-tapahtumia. Sha Na Na-henkiset esiintyj\xc3\xa4t olivat 1950-lukua parhaimmillaan, rasvaisine taaksep\xc3\xa4in kammattuine hiuksineen ja aurinkolaseineen. Turkulainen Cruisin oli yksi teatraalisimmista suurista show bandeist\xc3\xa4 BHRC:ss\xc3\xa4."_NEWLINE_\xc2\xbbT\xc3\xa4ll\xc3\xa4 hetkell\xc3\xa4 voidaan Turussa sanoa olevan lukuisten ns. jamikokoonpanojen lis\xc3\xa4ksi nelj\xc3\xa4 kansallisestikin ottaen huomoitavaa jazzyhtyett\xc3\xa4, joiden vakiintunut kokoonpano on mahdollistanut oman repertuaarin ja soittotyylin kehitt\xc3\xa4misen\xe2\x80\xa6"\xc2\xbb _NEWLINE_Teatterimusiikkia Ainasoja on soittanut muun muassa Turun Kes\xc3\xa4teatterissa sek\xc3\xa4 Turun ja Helsingin ruotsalaisessa teatterissa useita vuosia eri musikaaleissa._NEWLINE_Ari Ainasoja\xc2\xa0 perusti A cappella -lauluyhtyeen Mumbo Jumbo vuonna 1991. Yhtye oli suomalaisen pop a cappellan pioneereja ja esiintyi useilla festivaaleilla, kuten Pori Jazzissa, teki runsaasti tv-esiintymisi\xc3\xa4\xc2\xa0 ja \xc3\xa4\xc3\xa4nitti kaksi albumia sek\xc3\xa4 singlen. Tv-esiintymisist\xc3\xa4 mainittakoon\xc2\xa0 vakituinen esiintyminen "Pellit auki"- viihdeojelmasarjassa, joka oli suora l\xc3\xa4hetys._NEWLINE_\xc2\xbbIllan h\xc3\xa4m\xc3\xa4rtyess\xc3\xa4 r\xc3\xa4v\xc3\xa4ht\xc3\xa4v\xc3\xa4t pellit auki ohjelmassa, jossa p\xc3\xa4\xc3\xa4t\xc3\xa4hten\xc3\xa4 kuullan ja n\xc3\xa4hd\xc3\xa4\xc3\xa4n turkulaista lauluyhtye Mumbo Jumboa"\xc2\xbb _NEWLINE_Kaikilla oli yhtyeess\xc3\xa4 taiteilijanimi. Ainasojan nimeksi tuli Archie Always .H\xc3\xa4n on k\xc3\xa4ytt\xc3\xa4nyt\xc2\xa0t\xc3\xa4t\xc3\xa4 taiteilijanime\xc3\xa4 my\xc3\xb6hemminkin, muun muassa festivaalikeikoilla Kanadassa Sault Ste. Mariessa 2010 esiintyess\xc3\xa4\xc3\xa4n yksin a cappella._NEWLINE_Ainasoja on s\xc3\xa4velt\xc3\xa4nyt\xc2\xa0 paljon lauluja ja k\xc3\xa4sikirjoittanut kolme musikaalia: Kantojen Valtakunta, Putket Hehkuu ja Anteroinen. Always nimell\xc3\xa4 on julkaistu kaksi albumia: Putket hehkuu (1998) ja Mouth Made Music ( 2008) Viimeisin albumi Kes\xc3\xa4st\xc3\xa4 jouluun ( 2013) on julkaistu Ari Ainasojan nimell\xc3\xa4._NEWLINE_H\xc3\xa4n on toiminut musiikin opettajana kaikilla kouluasteilla musiikkileikkikoulusta musiikkiopistoihin. Kaarinan lukio valmisti ensimm\xc3\xa4isen musikaalinsa Ainasojan johdolla 1993, kouluun syntyi my\xc3\xb6hemmin musiikkiteatterilinja. _NEWLINE_Vuonna 2010 toteutettiin Maailman Virtuaalistudio internetin avulla, jossa samassa taltionnissa esiintyi opiskelijoita ymp\xc3\xa4ri maailmaa: Kreikasta, Espanjasta, Intiasta, Romaniasta, Irlannista ja Suomesta. Mumbo Jumbo- lauluyhtye on tehnyt runsaasti koulukonsertteja, joiden pedagoginen p\xc3\xa4\xc3\xa4m\xc3\xa4\xc3\xa4r\xc3\xa4\xc3\xa4 on ollut laulun ilo.'